HRE pê eşkerayîyêke da zanayene ke 13 û 20ê temmuze de înan Efrîn û Ezazê de da îşxalkeran ro. Goreyê Eşkerayîye çalakîyan de tewr tay 4 îşxalkerî kişîyayî û 2 îşxalkerî zî birîndar bîyî.
Eşkerayîya HRE wina ya:
''Roja 13ê temmuze de hêzanê ma dewa Sarîncekî ya qezaya Bilbilê de vera cergan çalakîyêke kerde. Netîceya çalakîye de 3 cergî kişîyayî, 2 cergî zî birîndar bîyî. Çalakîye ra dima cergan tay dewijan rê îşkence kerd. Roja 20ê temmuze de hêzanê ma şaristanê Ezazê de çalakîyêka sekbanîye kerde. Netîceya çalakîye de cergêkê bi nameyê Osama Hadmeyî yê koma Sultan Muradî ame kiştene.''
